Scolebythidae

Clystopsenella
 Pristapensia
 Scolebythus
 Ycaploca

Scolebythidae er en familie av stilkvepser. De er en svært sjelden og artsfattig familie, med bare fem kjente, nålevende arter fordelt på fire slekter. I tillegg er det hittil beskrevet sju fossile arter, de eldste fra kritt-tiden.

 Utseende 
Små (ca. 4 mm), spinkle, brunlige vepser. De kan kjennes på de korte antennene og den nokså lange halsen. Hodet er middels stort og avrundet med middelsstore, ovale fasettøyne. Antennene er trådformede, forholdsvis korte (bare litt lengre enn hodet) og består av 13 ledd. Hodet sitter festet på en lang "hals" (egentlig et forlenget forbryst), i så måte ligner de mye på planteveps-familien Xiphydriidae. Forkroppen (thorax) er temmelig liten og smal. Beina har kratfig fortykkede lår og legger. Vingene er velutviklede, med tydelig, to-delt vingemerke (pterostigma) og tre lukkede celler midt i forvingen. Utenfor disse cellene er vingeårene knapt synlige. Bakkroppen (gaster) er nokså lang og slank, med seks synlige ryggplater (tergitter). Den er festet til bakkroppen med en meget kort stilk (petiolus), men innsnevringen (vepsetaljen) mellom forkropp og bakkropp er tydelig. Ho hunnen stikker giftbrodden litt ut fra bakkroppsspissen.
 Levevis 
Denne familien lever som parasitoider på billelarver som borer i ved.

 Utbredelse 
Denne svært sjeldne familien er utbredt i tropene. Scolebythus madecassus lever på Madagaskar, mens slekten Ycaploca er kjent fra Sør-Afrika, Australia og Fiji, det er mulig at de to sistnevnte forekomstene skyldes introduksjoner i nyere tid. De to andre, nålevende artene, Pristapensia stricta og Clystopsenella longiventris, lever i Sør- og Mellom-Amerika nord til Belize. De siste årene har det blitt beskrevet sju fossile arter fra rav, dette stammer fra Nord-Amerika, Europa og Libanon og viser at familien før har vært vidt utbredt.

 Systematisk inndeling 

 Ordenen vepser (vepser, humler, bier og maur) (Hymenoptera) 
 Underordenen stilkvepser (Apocrita)
 delgruppe broddvepser (Aculeata) 
 Overfamilien Chrysidoidea
 Familien Scolebythidae Evans, 1963
 Clystopsenella longiventris Kieffer, 1911 – Sør- og Mellom-Amerika
 Scolebythus madecassus Evans, 1963 – Madagaskar
 Slekten Ycaploca Nagy, 1975
 Ycaploca evansi Nagy, 1975 – Australia og Sør-Afrika
 Ycaploca fijianus Beaver, 2002 – Fiji
 Slekten Pristapensia – én nålevende og to fossile arter
 Pristapensia stricta (Azevedo, 1999) (= Dominibythus strictus) - nålevende, Amerika
 Pristapensia primaeva Brues – fra baltisk rav
 Pristapensia inopinata  – fossil art
 Boreobythus turonicus Engel & Grimaldi, 2007 – fossil art fra kritt-tiden, New Jersey
 Eobythus patriciae Lacau et al., 2000 – fra fransk rav, bør muligens regnes til Pristapensia.
 Libanobythus milkii Prentice & Poinar, 1996 – rav fra Libanon
 Uliobythus terpsichore Engel & Grimladi, 2007 – fossil art fra kritt-tiden, Libanon
 Zapensia libanica Engel & Grimaldi, 2007 – fossil art fra kritt-tiden, Libanon

 Kilder 
 Azevedo, C.O. (1999) A key to the world species of Scolebythidae (Hymenoptera: Chrysidoidea), with description of a new species of Dominibythus from Brazil. Journal of Hymenoptera Research 8: 11-15.
 Engel, M.S. (2005) The wasp genus Clystopsenella in Belize (Hymenoptera, Scolebythidae). Journal of the Kansas Entomological Society 78: 186-188.  
 Engel, M.S. & Gimaldi, D.A. (2007) Cretaceous Scolebythidae and phylogeny of the family (Hymenoptera, Chrysidoidea). American Museum Novitates 3568.  
 Lacau, S., Nel, A., Villemant, C., Menier, J.-J., Orliac, M.J., De Plöeg, G. (2000) A fossil Scolebythidae from the lowermost Eocene amber of France (Insecta: Hymenoptera). Annals of the Entomological society of America 93: 701-706.  
 Scolebythid wasps of Africa and Madagascar. 

 Eksterne lenker 

 Bilde: 

Kategori:Vepser